**AGENȚIA PENTRU PROTECȚIA MEDIULUI ILFOV**

Nr. 2885 /

# DECIZIA ETAPEI DE ÎNCADRARE

**Nr. DRAFT din 04.04.2024**

Ca urmare a solicitării de emitere a acordului de mediu adresată de **S.C. FERTILIS S.R.L.,** cu sediul în București, sector 6, str. Valea Cascadelor, nr. 19G, înregistrată la A.P.M. Ilfov cu nr. 2885/07.02.2024, cu completările ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

autoritatea competentă pentru protecția mediului **A.P.M. Ilfov decide**, ca urmare a consultărilor desfăşurate în cadrul şedinţei Comisiei de Analiză Tehnică, din data de: 17.01.2024, că proiectul ***„*construire 5 hale depozitare și birouri P+1Eparțial, împrejmuire, amenajare incintă, locuri de parcare, spații plantate și organizare de șantier”** propus a fi amplasat în comuna Chiajna, sat Chiajna, str. Industriilor, T57/3, P24, NC 74118, jud. Ilfov, **nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, Anexa nr. 2 pct. 10, lit. a – “proiecte de dezvoltare a unităților/zonelor industriale”,

b). proiectul nu se incadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c).titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d).lipsa observațiilor din partea publicului interesat;

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**a)** proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

Conform adresei nr.2497/21.03.2024, înregistrată la APM Ilfov cu nr. 6895/21.03.2024, emisă de Administrația Bazinală de Apă Argeș-Vedea, nu este necesară elaborarea “ Studiului de evaluare a impactului asupra corpurilor de apă”.

**1.Caracteristicile proiectului:**

**1.1Descrierea proiectului:**

Proiectul presupune construirea a cinci hale cu funcțiunea de depozitare și spații de birouri. Imobilele vor fi compuse din spații de depozitare și spații de birouri dezvoltate pe parter și un etaj parțial, legate pe vertical cu ajutorul unui nod vertical de circulație format dintr-o scară compactă planimetric și volumetric.

Clădirile vor fi amplasate pe teren cuplate două câte două pentru halele 1, 2, 3, și 4, respective izolat pentru hala 5.

Mărfurile ce vor fi depozitate în cele 5 clădiri vor fi marfuri cu caracter general, obișnuit și nu vor fi depozitate substanțe sau material periculoase pentru mediu sau sănătatea oamenilor.

**Bilanț teritorial**

|  |  |  |
| --- | --- | --- |
| ***Suprafață teren*** | ***5100 m2*** | ***100%*** |
| ***Suprafață construită la sol*** | ***2100 m2*** | ***41.18%*** |
| ***Suprafață spații verzi*** | ***1020 m2*** | ***20.00%*** |
| ***Suprafață alei carosabile și parcări*** | ***1980 m2*** | ***38.82%*** |
| ***P.O.T.*** | ***41.18 %*** |  |
| ***C.U.T.*** | ***0.49*** |  |

**Utilități:**

**Alimentarea cu apă:** branșament la rețeaua de apă potabilă de pe str. Industriilor.

**Evacuarea apelor uzate –** branșament la rețeaua de canalizare de pe str. Industriilor.

Apele pluviale de pe acoperișuri și platformele betonate vor fi colectate prin rigole de scurgere, trecute prin separatoare de hidrocarburi și colectate la 5 bazine de retenție, câte unul pentru fiecare hală, amplasate în incinta.

**1.2. Cumularea cu alte proiecte**: - nu este cazul.

**1.3. Utilizarea resurselor naturale**:

În perioada de construcție, resursele naturale folosite vor fi:

- cele necesare realizării betoanelor: apă, pietriș, nisip, ciment, pentru asigurarea infrastructurii trotuarelor care se vor asigura prin societăți de profil;

- energia electrică și carburanții necesari pentru utilajele de transport și execuție.

În perioada de funcționare:

- energie electrică, apă și gaze naturale pentru funcționarea normală a unei unități de depozitare.

**1.4. Producția de deșeuri**:

Deșeurile estimate rezultate în urma activității de execuție a investiției sunt: deșeuri de ambalaje de hartie și carton; deșeuri de ambalaje din mase plastice; beton și moloz; materiale ceramice-sticlă, porțelan; materiale plastice; cupru (provenit de la instalațiile electrice); lemn; pământ și pietre, deșeuri textile; deșeuri comunale amestecate.

Deșeurile estimate a fi generate pe amplasament în perioada de funcționare sunt: Deșeuri de ambalaje de hârtie și carton; deșeuri de ambalaje din mase plastice; deșeuri comunale amestecate;

Deșeurile vor fi colectate selectiv, vor fi depozitate în locuri special amenajate în vederea valorificării/eliminării.

Deșeurile de pamant si pietre (rezultate din activitatea de excavare) vor fi utilizate in lucrările de terasamente, pentru sistematizarea terenului, in umpluturi cat si ca material inert, reprezentând o parte din necesarul de umplutura pentru nivelarea terenului .

**1.5. Emisii poluante, zgomot si alte surse de disconfort**:

Sursele de poluanți pentru ape in perioada de construcție, sunt utilaje folosite la realizarea lucrărilor de execuție si traficul de șantier. Astfel, principalii poluanți sunt proveniți din pierderile accidentale de uleiuri si combustibili de la utilaje si mijloace de transport, si pulberi sedimentate de la materialele de construcție si din execuția lucrărilor ce pot fi antrenate de apele meteorice căzute pe platformele de lucru.

Datorita functiunii principale – depozitare - obiectivul de investitii proiectat nu polueaza aerul. În timpul execuției lucrărilor sursele de poluanti pentru aer sunt praful si noxele eliminate de utiliajele de constructie si mijloacele de transport a materialelor .

- În executie: - Principalii poluanți sunt proveniți din pierderile accidentale de uleiuri si combustibili de la utilaje si mijloace de transport si pulberi sedimentate de la materialele de construcție si din execuția lucrărilor ce pot fi antrenate de apele meteorice căzute pe platformele de lucru.

- În exploatare: - Principalii poluanti sunt proveniți din pierderile accidentale de uleiuri si combustibili de la autovehiculele parcate pe platformele carosabile din incinta.

**2.Localizarea proiectului:**

Terenul este situat în intravilanul comunei Chiajna, sat Chiajna.

Funcțiunea zonei: terenul este situat în UTR I – subzona cu caracter compact a unităților productive cu caracter industrial cu impact redus asupra mediului, serviciilor pentru industrie, de depozitare, comerț angro și mic gros, comerț cu amănuntul cu rază mare de servire în zone noi de dezvoltare, conform PUG aprobat cu HCL nr. 7/25.02.2015.

-relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere –**nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul**

**3.Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

-extinderea impactului: aria geografică şi numărul persoanelor afectate – **nu este cazul.**

-natura transfrontalieră a impactului – **nu este cazul**;

-mărimea şi complexitatea impactului – **redusă**;

-probabilitatea impactului: **redusă**;

-durata, frecvenţa şi reversibilitatea impactului: **nu este cazul**.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de Urbanism nr. 18291/16.01.2024 emis de Primăria comunei Chiajna, jud. Ilfov şi prin avizele sau acordurile emise de instituţiile menţionate în acesta;

-Se vor lua măsuri de protecţie antifonică în zona de lucru;

- Se vor amplasa panouri de informare a cetăţenilor asupra viitoarelor construcţii şi modificări ale zonei;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

**-** Se vor asigura dotările şi condiţiile tehnice necesare pe parcursul desfăşurării activităţii şi se vor lua măsuri corespunzătoare de evitare a riscurilor de incendii, poluare accidentală a apelor, aerului şi solului;

- Se vor utiliza echipamente, utilaje, vehicule în stare optimă de funcționare sau de generație recentă, prevăzute cu sisteme de reținere a poluantilor;

- Se va respecta durata de timp stabilită pentru implementarea proiectului.

- Lucrările se vor efectua fără a afecta proprietăţile invecinate;

- In situatia in care se vor semnala disconforturi create vecinatatilor, activitatea va fi sistata pana la remedierea acestora;

- Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului;

-În caz de poluări accidentale cu produse petroliere se utilizeaza produse absorbante de tip”biopetroabs”, filtre si lavete absorbante precum si kituri interventie depoluare;

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice;

- Pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- Pe durata execuţiei lucrărilor se vor lua măsuri pentru respectarea normele, standardele şi legislaţia privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Pe toată durata execuţiei şi funcţionării obiectivului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr.265/2006, cu modificările şi completările ulterioare;
* O.U.G. nr. 92/2021 privind regimul deşeurilor cu modificările și completările ulterioare;
* Legea nr. 104/2011 privind protecţia atmosferei.
* Ordinului nr.119/2014 emis de Ministerul Sănătăţii.
* Ordinului nr. 756/1997 cu privire la factorul de mediu sol.
* Ordinului 1798/2007 pentru aprobarea Procedurii de emitere a autorizaţiei de mediu.
* Legea apelor nr. 107/1996, cu modificările și completările ulterioare;

- Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice;

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;

- Se va respecta legislația de urbanism în vigoare;

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

- Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94 realizării lucrărilor;

- Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparatiile mijloaceor de transport/utilajelor se vor executa doar la societati autorizate;

*- Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii;*

*- În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata conform prevederilor legale în vigoare;*

*- In situatia in care Primaria com. Chiajna va stabili un alt interval orar pentru desfasurarea activitatii, se va solicita revizuirea Autorizatiei de mediu.*

*- In situatia in care se vor semnala disconforturi create vecinatatilor, activitatea va fi sistata pana la remedierea acestora.*

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfarșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă;

- Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

**Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal intocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

          Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Ilfov, se sancționează conform prevederilor legale în vigoare.

      Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**Director Executiv**

**Alina Laura POSTEIU**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:  Iuliana GRIGORAȘ | Șef Serviciu A.A.A. |  |  |
| Întocmit:  Anna-Luisa TURII | Consilier asistent |  |  |